《琼花》
宋代·董嗣杲

后土花呈绝世祥，瑶姿琪艳著惟扬。
一株独擅无双誉，六月重开有异香。
描作画图尊地产，酿成花露敌天浆。
朱阑几曲围丛树，珠络悬虚翠凤翔。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。